Jugal Hansraj. Jugal Hansraj (, ) — hind aktyori, yozuvchi va rejissyor. Jugal oʻz faoliyatini Shekhar Kapurning „"Masoom"“ (1983) filmida yosh aktyor sifatida boshlagan. "Karma" (1986) va "Sultonat" (1986) kabi filmlarda ham yosh aktyor sifatida faoliyatini davom ettirdi. Jugal bolaligida televideniye va jurnallar uchun model sifatida va taniqli reklama kampaniyalarida ishtirok etgan. Jugal 1994-yilda „"Aa Gale Lag Jaa"“ filmida esa aktyorlik debyutini qilgan. Keyinchalik u "Mohabbatein" (2000), "Kabhi Khushi Kabhie Gham" (2001) va "Salaam Namaste" (2005) filmlarida ishtirok etdi. U 2008-yilda „"Roadside Romeo"“ kompyuter animatsion filmida yozuvchi va rejissyor sifatida ishlagan. Faoliyati. Jugal oʻz faoliyatini 1983-yilda Nasiruddin Shoh va Shabana Azmi rollarini ijro etgan "Masoom" filmida yosh aktyor sifatida boshlagan. Film 9 yoshli bola haqida edi, uning oʻgay onasi uni oilaga qabul qilishni istamagan, chunki u nikohsiz tugʻilgan boʻlgan. "Masum" filmi Erich Segalning „"Erkak, ayol va bola"“ (Man, Woman and Child) romaniga asoslangan. Keyinchalik Jugal „"Karma"“ (1986) va „"Sultanat"“ (1986) kabi filmlarda yana yosh aktyor sifatida faoliyatini davom ettirdi. Hansraj, shuningdek, bolaligida model sifatida faoliyat ham boshlagan. U Vicks Vaporub, Saffola va Nutramul kabi taniqli reklama kampaniyalarida suratga tushgan. Jugal oʻzining professiyanal (professional) faoliyatini 1994-yilda "Aa Gale Lag Jaa" filmi bilan boshlagan, filmda Urmila Matondkar bilan birga rol ijro etgan. Jugalning ikkinchi filmi 1995-yilda Mayuri Kango bilan "Papa Kehte Hain" edi. 2000-yilda Shohruh Xon va Amitabh Bachchan ishtirok etgan „"Mohabbatein"“ filmi eng muvofaqqiyatli filmlaridan biri edi. Keyin u "Kabhi Khushi Kabhie Gham" (2001), "Salaam Namaste" (2005), "Aaja Nachle" (2007) va "Kahaani 2" (2016) filmlarida mehmon rollarini ijro etdi. 1998-yilda Jugal oʻzining doʻsti Karan Joharning „Kuch Kuch Hota Hai“ filmi uchun qoʻshigʻiga ohang bastalagan. Karan buni oʻzining avtobiografiyasida tasdiqladi. Sarlavha qoʻshigʻi super xitga aylandi va Dharma Productions mavzusining sarlavhali musiqasiga aylandi. Jugal 2008-yilda „"Roadside Romeo"“ kompyuter animatsion filmida yozuvchi va rejissyor sifatida ishlagan. Yash Raj Films va Walt Disney Studios tomonidan birgalikda ishlab chiqarilgan filmda Saif Ali Xon, Karina Kapur va Javed Jaffrining ovozlari aks etgan. U tanqidchilarning salbiy baholarini oldi, lekin eng yaxshi animatsion film uchun Milliy kino mukofotiga sazovor boʻldi. Filmdagi qoʻshiqlar ketma-ketligi, shuningdek, Los-Anjelesdagi Visual Effects Society Awards mukofotiga WALL-E va Kung Fu Panda seriallari bilan bir qatorda eng yaxshi animatsion ketma-ketlik uchun nomzod boʻldi. Uning rejissyor sifatidagi ikkinchi filmi 2010-yil yanvar oyida chiqqan „"Pyaar Impossible"“ romantik komediyasi edi. Bu Yash Raj Films tomonidan ishlab chiqarilgan va Priyanka Chopra va Uday Chopra bosh rollarni ijro etgan. 2017-yilda Jugal bolalar uchun „Oʻzaro aloqa: Katta tsirk sarguzashti“ deb nomlangan birinchi romani bilan nashr etilgan muallifga aylandi. Kitob 2017-yil dekabr oyida Hindistonning Rupa nashrlari tomonidan chiqarilgan. Shaxsiy hayoti. U kriketchi Pravin Hansrajning kenja oʻgʻli. Uning Sunil Hansraj ismli akasi bor. 2014-yil iyul oyida Hansraj Nyu-Yorklik NRI investitsiya bankiri Jasmin Dhillonga uylandi. Er-xotinning oʻgʻli bor.